ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 207.03 करोड़  करोड़ दूसरी डोज और 11.27 करोड़ प्रीकॉशन डोज) टीके लगाए जा चुके हैं।
बीते चौबीस घंटों में 15,21,429 टीके लगाए गए।
भारत में सक्रिय मरीजों की संख्या 1,28,261 है।
सक्रिय मामलों की दर 0.29 प्रतिशत है।
स्वस्थ होने की वर्तमान दर 98.52 प्रतिशत है।
बीते चौबीस घंटों में 19,539 लोग स्वस्थ हुए,अब तक स्वस्थ हुए कुल लोगों की संख्या 4,35,35,610 है।
पिछले 24 घंटों में 16,047 नए मामले सामने आए।
दैनिक सक्रिय मामलों की दर 4.94 प्रतिशत है।
साप्ताहिक सक्रिय मामलों की दर 4.90 प्रतिशत है।
अब तक 87.88 करोड़ जांच की जा चुकी हैं,बीते चौबीस घंटों में 3,25,081 जांच की गई।
भारतीय प्रतिस्पर्धा आयोग
सीसीआई ने ग्रीन चैनल के तहत फॉर्म-I से जुड़े मार्गदर्शन नोट में संशोधन किए
भारतीय प्रतिस्पर्धा आयोग  ने ग्रीन चैनल में किए गए बदलावों को शामिल करने के उद्देश्य से फॉर्म-I से जुड़े मार्गदर्शन नोटों में संशोधन किए हैं। ग्रीन चैनल के तहत संशोधित फॉर्म-I का उपयोग प्रतिस्पर्धा अधिनियम, 2002  की धारा 6 और संयोजन नियमन के नियमन 5 के तहत नोटिस दाखिल करने में किया जाएगा।
मार्गदर्शन नोटों में उन व्यापक सूचनाओं और दस्तावेजों के बारे में बताया जाता है जिन्हें फॉर्म के साथ जमा किया जाना है। यही नहीं, इनमें ग्रीन चैनल के लिए पात्रता मानदंड के बारे में स्पष्टीकरण भी रहता है। भारतीय प्रतिस्पर्धा आयोग संबंधित पक्षों या पक्षकारों के लिए मार्गदर्शन नोट जारी करता है, ताकि उन्हें सीसीआई में नोटिस इत्यादि दाखिल करने में सुविधा हो सके।
सीसीआई ने एमएंडए  संबंधी दाखिल प्रक्रिया को सुव्यवस्थित करने और इसे सरल एवं त्वरित बनाने के लिए अपने मौजूदा तथा नियमित प्रयासों के तहत अगस्त 2019 में ग्रीन चैनल के तहत संयोजनों के लिए अनुमोदन की एक स्वत:  प्रणाली पेश की। इसके साथ ही सीसीआई ने प्रतिस्पर्धा अधिनियम, 2002  की धारा 6 और संयोजन नियमन के नियमन 5 के तहत नोटिस दाखिल करने के लिए फॉर्म-I को संशोधित किया।
फॉर्म-I में सूचना संबंधी आवश्यकता पर कोई अन्य मार्गदर्शन होने की स्थिति में संबंधित पक्ष या पक्षकार  सीसीआई के अधिकारियों के साथ ‘दाखिल-पूर्व परामर्श ’ के लिए अनुरोध कर सकते हैं। संबंधित पक्षों को सीसीआई की वेबसाइट पर उपलब्ध दिशा-निर्देशों के अनुसार पीएफसी लेने के लिए प्रोत्साहित किया जाता है।
फॉर्म-I से जुड़े संशोधित नोट https://www.cci.gov.in/sites/default/files/page_document/Form1.pdf पर उपलब्ध हैं।
रसायन एवं उर्वरक मंत्रालय
21 अप्रैल से 16 मई 2021 के लिए रेमडेसिविर की कंपनी-वार आपूर्ति योजना
राज्यों/केंद्रशासित क्षेत्रों को 21 अप्रैल से 16 मई 2021 की अवधि के लिए रेमडेसिविर की कंपनी-वार आपूर्ति योजना जारी कर दी गई है। योजना विपणन कंपनियों के साथ विचार-विमर्श कर तैयार की गयी है। कंपनियों को निर्देश दिया गया है कि आपूर्ति योजना के अनुसार सभी राज्यों/केंद्र शासित प्रदेशों को समय पर आपूर्ति सुनिश्चित करें।
इससे पहले कल राज्यों/केंद्र शासित प्रदेशों को रेमडेसिविर का आवंटन किया गया था।
https://www.pib.gov.in/PressReleasePage.aspx?PRID=1716744
रेमडेसिविर की कंपनी-वार आपूर्ति योजना
कार्मिक, लोक शिकायत एवं पेंशन मंत्रालय
केन्द्रीय मंत्री डॉ. जितेंद्र सिंह ने जम्मू विश्वविद्यालय में ‘राष्ट्रीय विज्ञान दिवस’ पर उद्घाटन भाषण दिया
भारत तेजी से वैज्ञानिक नवाचारों में एक अग्रणी देश के रूप में उभर रहा हैः डॉ. जितेंद्र सिंह
केन्द्रीय पूर्वोत्तर क्षेत्र विकास  मंत्री और प्रधानमंत्री कार्यालय; कार्मिक, लोक शिकायत और पेंशन; परमाणु ऊर्जा विभाग और अंतरिक्ष विभाग राज्य मंत्री डॉ. जितेंद्र सिंह ने आज कहा कि भारत तेजी से वैज्ञानिक नवाचारों में एक अग्रणी देश के रूप में उभर रहा है।
जम्मू विश्वविद्यालय में राष्ट्रीय विज्ञान दिवस के अवसर पर मुख्य भाषण देते हुए डॉ. जितेंद्र सिंह ने कहा कि पिछले कुछ वर्षों में प्रधानमंत्री श्री नरेन्द्र मोदी के नेतृत्व में सरकार ने कुछ परिवर्तनकारी और व्यावहारिक निर्णय लिए हैं जिससे स्वदेशी वैज्ञानिक नवाचारों को प्रोत्साहन मिला है जो ‘आत्मनिर्भर भारत’ के लिए महत्वपूर्ण है। इस संदर्भ में, उन्होंने आजादी के बाद पहली बार निजी क्षेत्र के प्रमुखों के लिए भारत की अंतरिक्ष प्रौद्योगिकी को “अनलॉक” करने के निर्णय का विशेष उल्लेख किया। नए परमाणु प्रतिष्ठानों की स्थापना को बढ़ावा देने के लिए एटॉमिक एनर्जी और न्यूक्लियर एनर्जी के क्षेत्र में संयुक्त उपक्रमों के साथ आगे बढ़ने के लिए केंद्रीय मंत्रिमंडल ने मंजूरी दी है।
इस वर्ष के ‘राष्ट्रीय विज्ञान दिवस’ का विषय ‘विज्ञान प्रौद्योगिकी नवाचारों का भविष्य’ चुना गया। इस दिवस पर डॉ. जितेन्द्र सिंह ने कहा कि समकालीन भारत में और दुनिया के अन्य देशों द्वारा की जा रही तेज प्रगति पर विचार करना सबसे उपयुक्त है। उन्होंने कोविड वैक्सीन का उदाहरण देते हुए बताया कि भारत न केवल स्वदेशी वैक्सीन तैयार करने वाले अग्रणी देशों में शामिल हैं बल्कि अन्य देशों में इसका निर्यात भी कर रहा है।
डॉ. जितेंद्र सिंह ने कहा कि यह एक विशिष्ट संयोग है कि राष्ट्रीय विज्ञान दिवस की सुबह आज इसरो ने पीएसएलवीसी51/एमेजोनिया-1 को सफलतापूर्व लॉन्च करके एक और शानदार उपलब्धि हासिल की। भारत ने कई अन्य देशों के बाद अपनी अंतरिक्ष यात्रा शुरू की, आज हम अमेरिका के नासा की तरह दुनिया के प्रमुख संस्थानों में मंगलयान और चंद्रयान से इनपुट प्रदान करने की स्थिति में हैं।
डॉ. जितेंद्र सिंह ने कहा कि इसका श्रेय प्रधानमंत्री श्री मोदी को जाता है, उन्होंने जीवनयापन को आसान बनाने के लिए विभिन्न क्षेत्रों में अंतरिक्ष प्रौद्योगिकी के अनुप्रयोगों के विस्तार को बढ़ावा दिया। उन्होंने कहा कि चाहे वह रेलवे हो या स्मार्ट सिटी, कृषि हो या आपदा प्रबंधन, राजमार्ग हो या रक्षा, अंतरिक्ष प्रौद्योगिकी का बड़ा योगदान है।
डॉ. जितेंद्र सिंह ने अपने संबोधन के समापन में कहा कि इस वर्ष का राष्ट्रीय विज्ञान दिवस ऐसे समय में मनाया जा रहा है जब भारत की आजादी के 75 वर्ष होने वाले हैं और हम अगले 25 वर्षों के लिए योजना बना रहे हैं, जब भारत आजादी की 100वीं वर्षगांठ मनाएगा। यह वह समय है जब भारत एक विश्व महाशक्ति बनने की ओर अग्रसर है।
विश्वविद्यालय के कुलपति प्रोफेसर मनोज कुमार धर ने विश्वविद्यालय के विभिन्न विभागों की नवीनतम शोध गतिविधियों पर एक रिपोर्ट पेश की, जबकि प्रो. नरेश ने राष्ट्रीय विज्ञान दिवस के महत्व के बारे में बताया। प्रो. रजनीकांत ने धन्यवाद ज्ञापन किया।
इस अवसर पर विश्वविद्यालय के विभिन्न विभागों के मेधावी शोधार्थियों और छात्रों को पुरस्कार व प्रमाण पत्र भी प्रदान किए गए।
सामाजिक न्याय एवं अधिकारिता मंत्रालय
06 अक्टूबर 2023 विश्व सेरेब्रल पाल्सी दिवस के अवसर पर कार्यशाला का आयोजन
सामाजिक न्याय और अधिकारिता मंत्रालय, भारत सरकार के दिव्यांगजन सशक्तिकरण विभाग के अंतर्गत आने वाला एक स्वायत्त निकाय, ऑटिज़्म, सेरेब्रल पाल्सी, मानसिक मंदता और एकाधिक दिव्यांगता वाले व्यक्तियों के कल्याण के लिए राष्ट्रीय ट्रस्ट 06 अक्टूबर 2023 को विश्व सेरेब्रल पाल्सी दिवस के अवसर पर राष्ट्रीय सामाजिक रक्षा संस्थान , सभागार, द्वारका, नई दिल्ली में एक कार्यशाला का आयोजन कर रहा है। सेरेब्रल पाल्सी से पीड़ित लोगों की चुनौतियों, आवश्यकताओं और सुविधाओं पर पैनल चर्चा, अनुभव साझा और बातचीत की जाएगी। सेरेब्रल पाल्सी वाले लोगों के लिए विभिन्न सहायक उपकरणों और प्रौद्योगिकियों को दिखाने और प्रदर्शित करने के लिए एक प्रदर्शनी भी आयोजित की जाएगी।
कार्यशाला का आयोजन, श्री राजेश अग्रवाल, दिव्यांगजन सशक्तिकरण विभाग के सचिव और राष्ट्रीय ट्रस्ट के अध्यक्ष की अध्यक्षता में किया जाएगा। श्री मोहित अरोड़ा, सेरेब्रल पाल्सी से ग्रसित व्यक्ति और पंजाब एंड सिंध बैंक के शाखा प्रबंधक सेरेब्रल पाल्सी वाले व्यक्तियों को शामिल करने की दिशा में अपना वक्तव्य रखेंगे। सेरेब्रल पाल्सी से पीड़ित व्यक्तियों के कई वर्ग के साथ पैनल चर्चा भी आयोजित की जाएगी जैसे- छात्र, उद्यमी, कामकाजी मां और कर्मचारी।
कार्यशाला में भौतिक और आभासी दोनों रूप से 500 से ज्यादा प्रतिभागियों के शामिल होने की उम्मीद है, जिसमें गैर-सरकारी संगठन, पेशेवर, माता-पिता और सेरेब्रल पाल्सी वाले व्यक्ति शामिल होंगे और इसे इंडियन एकेडमी ऑफ सेरेब्रल पाल्सी, नोएडा और सेरेब्रल पाल्सी एसोसिएशन ऑफ इंडिया, मुंबई के अध्यक्ष और प्रतिनिधि संबोधित करेंगे।
सूचना और प्रसारण मंत्रालय
आईएफएफआई53 मणिपुरी सिनेमा के 50 साल मना रहा है
"आईएफएफआई में मणिपुरी सिनेमा पर एक अनुभाग के रूप में हम वर्षों से संजोये अपने सपने को साकार होते देख रहे हैं": सुंजु बाचस्पतिमायुम
"हमारी फिल्में हमारी पहचान, संस्कृति, राजनीतिक मुद्दों और विशिष्ट जीवन शैली को दिखातीं हैं": अलेक्जेंडर एल पोउ
#आईएफएफआईवुड, 24 नवंबर 2022
आईएफएफआई 53 का शोपीस अनुभाग 'मणिपुरी सिनेमा के 50 साल' का उत्सव मना रहा है, जिसकी शुरुआत कल हुई है। मणिपुर फिल्म डेवलपमेंट सोसाइटी के सचिव, सुंजु बाचस्पतिमायुम ने कहा कि यह लंबे समय से संजोया हुआ सपना था, जो अब साकार हुआ है। उन्होंने सूचना एवं प्रसारण मंत्रालय और एनएफडीसी को समर्थन और स्वस्थ संबंध के लिए धन्यवाद दिया, जिसकी परिणति आईएफएफआई में मणिपुरी सिनेमा पर एक शोपीस अनुभाग के इस गौरवपूर्ण क्षण के रूप में हुई है।
फिल्म फोरम-मणिपुर के अध्यक्ष एल सुरजाकांत सरमा, निर्देशक अशोक वेइलो और रचनात्मक निर्माता अलेक्जेंडर एल पोउ के साथ श्री बाचस्पतिमायुम आईएफएफआई 53, गोवा में आयोजित आईएफएफआई "टेबल टॉक्स" के दौरान मीडिया और प्रतिनिधियों के साथ बातचीत कर रहे थे।
मणिपुरी सिनेमा के स्वर्ण जयंती उत्सव को मनाने के क्रम में इस वर्ष आईएफएफआई में फीचर और गैर-फीचर खंड की 5-5 फिल्मों के साथ कुल 10 फिल्में दिखायी जायेंगी। अनुभाग के तहत कल की उद्घाटन फिल्में थीं - गैर-फीचर फिल्म रतन थियम: द मैन ऑफ थिएटर और फीचर फिल्म ईशानौ।
श्री बाचस्पतिमायुम ने जब 1972 में मातामगी मणिपुर फिल्म रिलीज की थी, तो उसी समय मणिपुर सिनेमा का उदय हो गया था; और उसके बाद ब्रोजेंद्रागी लुहोंगबा फिल्म रिलीज की गई। मणिपुर में फिल्म निर्माताओं के सामने जो मुद्दे हैं, उन्होंने उनकी चर्चा की। इन मुद्दों में कम बजट से लेकर राजनीतिक हलचल तक के विषय शामिल हैं। इसके बावजूद हर वर्ष लगभग 45-50 फीचर फिल्में तैयार हो जाती हैं। इनमें से कुछ नेटफ्लिक्स जैसे ओटीटी प्लेटफॉर्म पर रिलीज होती हैं, जो इस बात का प्रमाण है कि मणिपुर में फिल्म उद्योग परिपक्व हो रहा है।
फिल्म निर्माता अशोक वेलू और उनके भाई एलेक्जेंडर एल पो, दोनों कोलकाता स्थित सत्यजित रे फिल्म एंड टेलीविजन इंस्टीट्यूट के पूर्व छात्र हैं। उन्होंने बताया कि उनकी फिल्मों में निजी प्रसंग भी होते हैं। उनके फीचर फिल्म राजनीतिक उथल-पुथल पर आधारित है, जिसका नाम लुक एट दी स्काई है। इसमें मतदान के अधिकार और अन्य संवैधानिक अधिकारों की बात की गई है। इस फिल्म पर उनके परिवार और उनके गांव से जुड़ी घटनाओं का बड़ा गहरा असर है।
उन्होंने गैर-पेशेवर, लेकिन अत्यंत प्रतिभाशाली अभिनेताओं की बहुत प्रशंसा की, जिन्होंने लुक एट दी स्काई में काम किया है। यहां इफ्फी में फिल्म दिखाये जाने के समय भी उनके काम को सराहा गया। निर्माता एलेक्जेंडर एल पो और अन्य लोगों ने इस तथ्य को रेखांकित किया कि उनकी फिल्मों में उनके राज्य के अनोखे सांस्कृतिक जीवन और राजनीति की छाया नजर आती है। श्री सुनजू बाचस्पतिमायुम ने भी मणिपुर थियेटर की समृद्ध परंपरा के गहरे असर को रेखांकित किया, जिसके क्रम में उनकी पहली फीचर फिल्म मातामगी मणिपुर दरअसल तीर्थयात्रा नाटक पर आधारित है।
श्री सुनजू बाचस्पतिमायुम ने भी कहा कि मणिपुर में कई महीनों से सिनेमा हॉलों के बंद होने के बावजूद, हाल में दो पीवीआर थियेटर खुले हैं, जिनकी क्षमता 200 लोगों के बैठने की है। इसके साथ-साथ मणिपुर सिने जगत में ओटीटी प्लेटफार्म के प्रति भी आकर्षण पैदा हो रहा है, जिसके आधार पर स्थानीय फिल्म निर्माताओं को यह अवसर मिलने की संभावना है कि वे अपने काम को स्थानीय तथा अंतर्राष्ट्रीय स्तर पर पेश कर सकें।
निर्वाचन आयोग
विधान सभा के सदस्यों  द्वारा आंध्र प्रदेश विधान परिषद के लिए उपचुनाव
आंध्र प्रदेश विधान परिषद में विधान सभा के सदस्यों द्वारा एक सीट पर चुनाव होना है। खाली सीट का विवरण इस प्रकार है:-
|
|
सदस्य का नाम
|
|
चुनाव की प्रक्रिया
|
|
रिक्ति का कारण
|
|
कार्यकाल की अवधि
|
|
श्री मोपीदेवी वेंकट रमना राव
|
|
विधायकों द्वारा
|
|
01.07.2020 का दिया था त्यागपत्र
|
|
29.03.2023
आयोग ने निम्नलिखित कार्यक्रम के अनुसार उपर्युक्त रिक्त सीट को भरने के लिए, विधानसभा के सदस्यों द्वारा आंध्र प्रदेश विधान परिषद के लिए उपचुनाव कराने का निर्णय लिया है: -
|
|
क्रम सं.
|
|
कार्यक्रम
|
|
तिथि
|
|
1
|
|
अधिसूचना जारी होने की तिथि
|
|
06 अगस्त, 2020 
|
|
2
|
|
नामांकन करने की अंतिम तिथि
|
|
13अगस्त, 2020 
|
|
3
|
|
नामांकन पत्रों की जांच
|
|
14अगस्त, 2020 
|
|
4
|
|
नाम वापस लेने की अंतिम तिथि
|
|
17अगस्त, 2020 अगस्त 
|
|
5
|
|
मतदान की तिथि
|
|
24अगस्त, 2020 
|
|
6
|
|
मतदान की अवधि
|
|
सुबह 09:00 से शाम 04:00 बजे तक
|
|
7
|
|
मतगणना
|
|
24अगस्त, 2020  शाम 05:00 बजे तक
|
|
8
|
|
तिथि जिसके पहले चुनाव प्रक्रिया पूरी हो जायेगी
|
|
26अगस्त, 2020 
आयोग ने राज्य के मुख्य सचिव को राज्य के एक वरिष्ठ अधिकारी की प्रतिनियुक्ति करने का भी निर्देश दिया है, ताकि यह सुनिश्चित किया जा सके कि चुनाव प्रक्रिया के संचालन के लिए व्यवस्था बनाते समय कोविड-19 से सम्बंधित रोकथाम के उपायों का पालन किया जायेगा।
प्रधानमंत्री कार्यालय
प्रधानमंत्री ने बुद्ध पूर्णिमा के अवसर पर भगवान बुद्ध के सिद्धांतों को स्मरण किया
प्रधानमंत्री श्री नरेन्द्र मोदी ने बुद्ध पूर्णिमा के अवसर पर भगवान बुद्ध के सिद्धांतों को स्मरण किया और उन सिद्धांतों को पूरा करने के लिये अपना संकल्प दोहराया।
एक ट्वीट में प्रधानमंत्री ने कहा हैः
“बुद्ध पूर्णिमा को हम भगवान के सिद्धांतों का स्मरण करते हैं और उन्हें पूरा करने का अपना संकल्प दोहराते हैं। भगवान बुद्ध के विचार हमारे ग्रह को अधिक शांतिपूर्ण, सौहार्दपूर्ण और परिपूर्ण कर सकते हैं।”
विद्युत मंत्रालय
एनटीपीसी ने लॉकडाउन अवधि के दौरान 19000 कर्मचारियों और उनके परिवार के सदस्यों के लिए सीखने और विकास के अवसर तेज किए
महारत्न ने विश्व बैंक, आर्ट ऑफ लिविंग’और अन्य बाहरी संस्थाओं के साथ एल एंड डी सत्रों के माध्यम से सहयोग किया
प्रशिक्षण के सफल समापन पर प्रमाणपत्र की पेशकश
भारत के सबसे बड़े बिजली उत्पादक और बिजली मंत्रालय के अंतर्गत केन्द्रीय सार्वजनिक उपक्रम एनटीपीसी ने अपने 19,000 से अधिक कर्मचारियों और उनके परिवार के सदस्यों को सीखने के अवसर प्रदान किए हैं। कोविड-19 महामारी के कारण लागू लॉकडाउन की आवश्यकताओं को पूरा करने के लिए, एनटीपीसी की सीखने और विकसित  करने की रणनीति को तीव्र डिजिटलीकरण और ऑनलाइन प्रशिक्षण के माध्यम से कर्मचारियों को समृद्ध करने के लिए तैयार किया गया है, ताकि वे इन सेवाओं को कहीं भी प्राप्त कर सकें।
इसके अलावा, कंपनी ने अपने कर्मचारियों को कठोर ऑनलाइन तकनीकी पाठ्यक्रम वर्चुअल कक्षाओं में शामिल लेने, आकलन देने और अंततः प्रमाणपत्र प्राप्त करने का हिस्सा बनने का मौका देने के लिए विश्व बैंक के साथ सहयोग किया है।
पावर मैनेजमेंट इंस्टीट्यूट- एनटीपीसी के शीर्ष एल एंड डी सेंटर- ने तकनीकी, कार्यात्मक, स्वास्थ्य और सुरक्षा से संबंधित विभिन्न विषयों में 250 से अधिक प्रशिक्षण सत्र आयोजित किए हैं। साथ ही बिजली संयंत्र परियोजनाओं में स्थित एनटीपीसी के क्षेत्रीय अध्ययन और विकास केन्द्रोंनेसीखने के लगभग 100 से अधिक ऑनलाइन अवसर पैदा किए हैं।
महारत्न कंपनी लगातार चलने वाले अध्ययन सत्रों के माध्यम से अपने कर्मचारियों को तालीम देने के लिए प्रतिबद्ध है। साथ ही वह विशिष्ट परिदृश्यों के साथ कार्य पद्धतियों में नयापन लाना चाहती है और उन्हें रूचि के अनुसार बनाना चाहती है। कंपनी ने महसूस किया कि यहां तक कि संकट के दौरान भी अतिरिक्त कौशल सिखाने की आवश्यकता है। इसलिए, एक और अनोखा सहयोग ‘45 दिन की अध्ययन चुनौती'- उसके कर्मचारियों को तकनीकी, वित्त और मानव संसाधन जैसे विभिन्न विषयों में 45 दिन के अध्ययन की पेशकश करता है, एक बार घर से पूरा करने के बाद उन्हेंप्रमाणपत्र मिल सकता है।
अत्याधुनिक सत्र प्रदान करने वाली बाहरी एजेंसियों के साथ अन्य सहयोग भी हैं।‘आर्ट ऑफ लिविंग’के सहयोग से एक समग्र कल्याण कार्यक्रम चलाया जा रहा है। सभी उम्र के कर्मचारी और परिवार के सदस्य इसमें भाग ले सकते हैं, जिससे इन अशांत समय के दौरान उन्हें मजबूत और केंद्रित रहने में मदद मिलेगी। इसी तरह, ईएपी  के माध्यम से परामर्श सेवाओं के आधार पर एक विशेष छह महीने की पहल, ‘स्नेहल 2.0’को कर्मचारियों के परिवार के सदस्यों के लिए विस्तारित किया गया है। चौबीसों घंटे उपलब्ध ईएपी सेवा गोपनीय है और केवल चुनिंदा उपयोगकर्ताओं को ही दी जाती है।
इसी तरह, बिजली संयंत्र के लिए अत्यावश्यक वस्तुओंजैसे टर्बाइन, बॉयलर, वाटर केमिस्ट्री, नवीकणीय ऊर्जा और अन्य महत्वपूर्ण परिचालन और रखरखाव  क्षेत्रों के बारे में घर पर और साथ-साथ गेस्ट फैकल्टीज़ के जरिये कक्षाएं आयोजित की जा रही हैं। नई शिक्षण पद्धतियों में ऑनलाइन फ़ोरम के जरिये जुड़ना, वेबिनार, आंतरिक रूप से विकसित मोबाइल एप्लिकेशन 'संवाद' के साथ-साथ इंटरनेट और इसके आंतरिक शिक्षण पोर्टल का लाभ उठाना शामिल है।
प्रधानमंत्री कार्यालय
ग्लासगो में काॅप-26 शिखर सम्मेलन में 'एक्शन एंड सॉलिडेरिटी-द क्रिटिकल डिकेड' कार्यक्रम में प्रधानमंत्री का संबोधन
Excellencies,
एडाप्टेशन के महत्वपूर्ण मुद्दे पर मुझे अपने विचार प्रस्तुत करने का अवसर देने के लिए My Friend बोरिस, Thank You ! वैश्विक Climate डिबेट में Adaptation को उतना महत्त्व नहीं मिला है जितना Mitigation को। यह उन विकासशील देशों के साथ अन्याय है, जो climate change से अधिक प्रभावित हैं।
भारत समेत अधिकतर विकासशील देशों के किसानों के लिए climate बड़ी चुनौती है - क्रोपिंग पैटर्न में बदलाव आ रहा है, बेसमय बारिश और बाढ़, या लगातार आ रहे तूफानों से फसलें तबाह हो रही हैं। पेय जल के स्रोत से ले कर affordable हाउसिंग तक, सभी को climate change के खिलाफ resilient बनाने की जरुरत है।
Excellencies,
इस संदर्भ में मेरे तीन विचार है। पहला, एडाप्टेशन को हमें अपनी विकास नीतियों और परियोजनाओं का मुख्य अंग बनाना होगा। भारत में नल से जल – tap water for all, स्वच्छ भारत- clean India Mission और उज्ज्वला- clean cooking fuel for all जैसी परियोजनाओं से हमारे जरूरतमंद नागरिकों को एडाप्टेशन बेनेफिट्स तो मिले ही हैं, उनकी क्वालिटी ऑफ़ लाइफ भी सुधरी है। दूसरा, कई ट्रेडिशनल कम्युनिटीज में प्रकृति के साथ सामंजस्य में रहने का ज्ञान है।
हमारी एडाप्टेशन नीतियों में इन पारंपरिक practices को उचित महत्त्व मिलना चाहिए।ज्ञान का ये प्रवाह, नई पीढ़ी तक भी जाए, इसके लिए स्कूल के सैलेबस में भी इसे जोड़ा जाना चाहिए। लोकल कंडीशन के अनुरूप lifestyles का संरक्षण भी एडाप्टेशन का एक महत्वपूर्ण स्तम्भ हो सकता है। तीसरा, एडाप्टेशन के तरीके चाहे लोकल हों, किन्तु पिछड़े देशों को इनके लिए global सपोर्ट मिलना चाहिए।
लोकल एडाप्टेशन के लिए ग्लोबल सपोर्ट की सोच के साथ ही भारत ने Coalition for Disaster Resilient Infrastructure CDRI की पहल की थी। मैं सभी देशों को इस initiative के साथ जुड़ने का अनुरोध करता हूँ।
धन्यवाद।
उप राष्ट्रपति सचिवालय
हमारे हस्तशिल्प हमारी जीवंत विरासत हैं; उन्हें बढ़ावा देने के लिए सभी प्रयास किए जाने चाहिए - उपराष्ट्रपति
हमारे उत्कृष्ट शिल्पकार भारत की सांस्कृतिक विविधता का प्रतिनिधित्व करते हैं; वे हमारी संस्कृति और रचनात्मकता के राजदूत हैं - उपराष्ट्रपति
श्री धनखड़ ने सभी हस्तशिल्प उपभोक्ताओं से स्थानीय उत्पादों के लिए मुखर  बनने का आग्रह किया
उपराष्ट्रपति ने आज विज्ञान भवन में शिल्प गुरु और राष्ट्रीय पुरस्कार प्रदान किए
उपराष्ट्रपति श्री जगदीप धनखड़ ने आज कहा कि हमारे हस्तशिल्प हमारी जीवंत विरासत है, साथ ही उन्होंने हस्तशिल्प के सभी उपभोक्ताओं से स्थानीय निर्मितियों की सराहना करने और इसके बारे में मुखर होने का आग्रह किया। उन्होंने भारतीय हस्तशिल्प उत्पादों के संगठित विपणन और उनकी ब्रांडिंग को बढ़ावा देने की आवश्यकता पर बल देते हुए कहा कि आतंरिक वास्तुशिल्पियों  को इस समृद्ध सम्पदा पर भी ध्यान देना चाहिए।
आज नई दिल्ली के विज्ञान भवन में वर्ष 2017, 2018, 2019 के लिए शिल्प गुरु और राष्ट्रीय पुरस्कार प्रदान करने के बाद उपस्थित जन समुदाय को संबोधित करते हुए उपराष्ट्रपति ने कहा कि हमारे उत्कृष्ट शिल्पकारों की अनूठी प्रतिभा भारत का प्रतिनिधित्व करती है। उन्होंने उपस्थित शिल्प गुरुओं से कहा, “अपनी सूक्ष्म कारीगरी से, आप भारत की सांस्कृतिक विविधता को सुशोभित और समृद्ध करते हैं। आप कौशल और शिल्प कौशल की भारत की समृद्ध परंपरा का प्रतिनिधित्व करते हैं।''
श्री धनखड़ ने भारतीय शिल्पकारों को देश की संस्कृति और रचनात्मकता का प्रभावशाली दूत बताते हुए कहा कि उन्हें सम्मानित कर राष्ट्र उन अज्ञात कुशल शिल्पकारों की असंख्य पीढ़ियों का सम्मान कर रहा है, जो अपने पीछे इतनी समृद्ध विरासत छोड़ गए हैं।
यह देखते हुए कि इन कौशलों में महारत प्राप्त करने के लिए कई पीढ़ियों के प्रशिक्षण की आवश्यकता होती है, उपराष्ट्रपति ने कहा कि आप सबकी रचनात्मकता, कौशल और कड़ी मेहनत के कारण, भारत की हस्तकला की विश्व में सबसे अधिक मांग है। उन्होंने कहा "आप भारत की रचनात्मक परंपरा का प्रतिनिधित्व करते हुए शिल्प कौशल की भारत की अमूर्त विरासत को आगे बढ़ाते हैं।"
भारतीय अर्थव्यवस्था में हस्तशिल्प क्षेत्र के महत्व पर प्रकाश डालते हुए श्री धनखड़ ने कहा कि यह सत्तर लाख से अधिक ऐसे लोगों को रोजगार देता है जिनमें से एक बड़ा वर्ग ग्रामीण और अर्ध-शहरी क्षेत्रों के शिल्पकारों का हैं। उन्होंने प्रसन्नता व्यक्त की कि भारत में हस्तशिल्प उद्योग में महिला शिल्पियों का वर्चस्व है और जो कुल हस्त शिल्पियों का 56% से अधिक हैं।
उपराष्ट्रपति ने भारतीय हस्तशिल्पियों के कल्याण और उनकी भलाई को सुनिश्चित करने के लिए हस्तशिल्प निर्यात संवर्धन परिषद और केंद्रीय वस्त्र मंत्रालय गई द्वारा की की पहलों की सराहना की।
केंद्रीय वाणिज्य तथा उद्योग, उपभोक्ता मामले, खाद्य और सार्वजनिक वितरण एवं वस्त्र मंत्री श्री पीयूष गोयल, वस्त्र मंत्रालय की सचिव श्रीमती रचना शाह, वस्त्र मंत्रालय के विकास आयुक्त  श्री शांतमनु तथा सम्पूर्ण भारत से आए पुरस्कार विजेता और अन्य गणमान्य व्यक्ति इस आयोजन में उपस्थित थे।
कृषि एवं किसान कल्याण मंत्रालय
ग्रीष्मकालीन फ़सलों के कवरेज क्षेत्र में वृद्धि
|
|
क्रमिक संख्या
|
|
फ़सल
|
|
बुवाई का क्षेत्र
|
|
वर्तमान वर्ष 2023
|
|
विगत वर्ष 2022
|
|
1
|
|
चावल
|
|
27.89
|
|
29.80
|
|
2
|
|
दालें
|
|
19.61
|
|
18.44
|
|
क
|
|
हरा चना
|
|
16.14
|
|
14.97
|
|
ख
|
|
काला-चना
|
|
3.24
|
|
3.20
|
|
ग
|
|
अन्य दालें
|
|
0.23
|
|
0.28
|
|
3
|
|
श्री अन्न या मोटा अनाज
|
|
11.73
|
|
11.30
|
|
क
|
|
ज्वार
|
|
0.25
|
|
0.18
|
|
ख
|
|
बाजरा
|
|
4.69
|
|
3.98
|
|
ग
|
|
रागी
|
|
0.14
|
|
0.20
|
|
घ
|
|
मक्का
|
|
6.65
|
|
6.94
|
|
4
|
|
तिलहन
|
|
9.96
|
|
10.85
|
|
क
|
|
मूँगफली
|
|
4.78
|
|
5.35
|
|
ख
|
|
सूरजमुखी
|
|
0.31
|
|
0.31
|
|
ग
|
|
तिल
|
|
4.58
|
|
4.47
|
|
घ
|
|
अन्य तिलहन
|
|
0.29
|
|
0.73
|
|
कुल
|
|
69.20
|
|
70.39
रक्षा मंत्रालय
ऑपरेशन सफेद सागर के दौरान सर्वोच्च बलिदान देने वाले जांबाजों को श्रद्धांजलि देने के लिए वायुसेना प्रमुख ने सरसावा वायुसेना स्टेशन का दौरा किया
वायु सेना प्रमुख एयर चीफ मार्शल बीरेंद्र सिंह धनोआ, पीवीएसएम एवीएसएम वाईएसएम वीएम एडीसी ने ऑपरेशन सफेद सागर के दौरान अपना सर्वोच्च बलिदान देने वाले वायुसेना के जांबाजों को श्रद्धांजलि देने के लिए आज वायु सेना स्टेशन सरसावा का दौरा किया। एयर मार्शल रघुनाथ नंबियार, पीवीएसएम एवीएसएम वीएम एंड बार एडीसी, एओसी-इन-सी, पश्चिमी वायु कमान और लेफ्टिनेंट जनरल वाईके जोशी, एवीएसएम वीआरसी एसएम जीओसी 14 कोर ने भी इस अवसर पर वायुसेना स्टेशन सरसावा का दौरा किया।
वायु सेना प्रमुख और एओसी-इन-ली, डब्ल्यूएसी आईएएफ ने 152 एचयू के एमआई-17 वी5 हेलीकॉप्टर में "मिसिंग मैन फॉर्मेशन" फ्लाई पास्ट में हिस्सा लिया। आज के दिन दिन, 20 साल पहले स्क्वाड्रन लीडर आर पुंडीर, फ्लाइट लैफ्टिनेंट एस. मुहिलान, सार्जेंट आर.के. साहू और सार्जेंट पीवीएनआर प्रसाद ने ऑपरेशन सफेद सागर में फ्लाईंग मिशन के दौरान देश के लिए अपने प्राणों की आहुति दे ही। फ्लाईपास्ट के समय स्टेशन युद्ध स्मारक में माल्यार्पण समारोह आयोजित किया गया। इस अवसर पर स्क्वाड्रन लीडर आर पुंडीर की पत्नी श्रीमती शर्मिला पुंडीर भी मौजूद रहीं और एएलएच एमके-III द्वारा पुष्पों की बौछार करने के दौरान उन्होंने स्टेशन वॉर मेमोरियल पर पुष्पांजलि अर्पित की।
ऑपरेशन सफेद सागर के दौरान, एयर चीफ मार्शल बीएस धनोआ ने वायुसेना की 17 स्क्वाड्रन की कमान संभाली थी। एयर मार्शल आर नांबियार ने ऑपरेशन फ्लाईंग मिराज 2000 लड़ाकू विमान और लेफ्टिनेंट जनरल वाईके जोशी ने सीओ 13 जेएकेआरआईएफ के रूप में भाग लिया था तथा प्वाइंट 5140 पर कब्जा करने के लिए ऑपरेशन तोतोलिंग का संचालन किया।
उप राष्ट्रपति सचिवालय
उपराष्ट्रपति 29 सितंबर को बिहार दौरे पर आएंगे
उपराष्ट्रपति नालंदा विश्वविद्यालय के छात्रों और संकाय सदस्यों के साथ संवाद करेंगे
माननीय उपराष्ट्रपति, श्री जगदीप धनखड़ 29 सितंबर, 2023 को बिहार आयेंगे। उपराष्ट्रपति का पदभार ग्रहण करने के बाद राज्य में ये उनकी पहली यात्रा होगी।
उपराष्ट्रपति, डॉ  सुदेश धनखड़ के साथ, नालंदा विश्वविद्यालय का दौरा करेंगे, जहां वह छात्रों और संकाय सदस्यों के साथ संवाद करेंगे।
अपनी एक दिवसीय यात्रा के दौरान उपराष्ट्रपति गया का भी दौरा करेंगे।
सूचना और प्रसारण मंत्रालय
"सिनेमा एक उपभोक्ता उत्पाद नहीं है, यह एक रचनात्मक कला है : फिल्म निर्माता अनंत महादेवन
जनजातियों के जीवन जीने के तरीके ने मेरे दिल को छू लिया और यही इस फिल्म की प्रेरणा है : ‘केनजीरा’ फिल्म के निर्देशक मनोज काना
फिल्म निर्माता अनंत महादेवन ने कहा, "सिनेमा एक उपभोक्ता उत्पाद नहीं है बल्कि एक रचनात्मक कला है"। उन्होंने इस बात पर अफसोस जताया कि छोटे बजट की फिल्मों की कीमत पर बड़े बजट की फिल्मों को समर्थन मिलता है, क्योंकि लोकप्रिय अभिनेताओं की उपस्थिति के कारण ये फिल्में ज्यादा लाभ कमाती है। छोटे बजट की फिल्मों का अपना दर्शक वर्ग है, लेकिन वितरक और फिल्मों का प्रदर्शन करने वाले उत्साह नहीं दिखाते हैं। हम महोत्सव का मार्ग चुनते हैं, लेकिन हमारी इच्छा रहती है कि हम इन फिल्मों को बेच सके और इन्हें व्यावसायिक फिल्में साबित कर सके।
अभिनेत्री सुहासिनी मुले और उषा जाधव एवं सिनेमेटोग्राफर अल्फोंस रॉय के साथ अनंत महादेवन आज आईएफएफआई, पणजी में अपनी फिल्म ‘माई घाट’’ पर बातचीत कर रहे थे।
यह फिल्म एक मां की कहानी है, जो अपने बेटे को न्याय दिलाने के लिए के संघर्ष करती है। उसके बेटे को गलत तरीके से चोरी के अपराध में फंसा दिया गया है और पुलिस हिरासत में उसकी मौत हो जाती है।
फिल्म के बारे में सुहासिनी मुले ने कहा, "हम बहुत तेज गति से काम किया करते हैं, लेकिन इस फिल्म की गति बहुत संतुलित है। फिल्म आपको इस बात से अवगत कराती है कि मुख्य किरदार 13 वर्षों से न्याय के लिए संघर्ष कर रही है। अनंत ने ‘मौन’ का बेहद खूबसूरती से उपयोग किया है।
फिल्म के बारे में अनंत ने कहा, "फिल्म दुनिया के सिनेमेटिक भाषा में बात करती है और और अंतर्राष्ट्रीय प्रतिस्पर्धा के लिए फिल्म का चुना जाना सम्मान की बात है। यह फिल्म में निर्माता मोहिनी गुप्ता के विश्वास को दर्शाता है। उन्होंने दृढ़ विश्वास व्यक्त किया और मैं उन्हें निराश नहीं कर सकता था।”
केनजीरा फिल्म के निर्देशक मनोज काना ने कहा, “मैं मलयालम थिएटर से हूं। मैंने जनजातियों के साथ बहुत काम किया है। उनके जीवन जीने के तरीके ने मेरे दिल को छू लिया है। ‘केनजीरा’ फिल्म के सभी कलाकार जनजातीय समुदाय से हैं। चायिलम और अमीबा के बाद यह मेरी तीसरी फिल्म है। मनोज काना ने फिल्म निर्माण के लिए वित्त पोषण की दिक्कतों का वर्णन किया। उन्होंने एक घटना का वर्णन किया, जिसमें एक स्कूल बंद हो गया था। स्कूल परिसर में थिएटर आयोजित करके छात्रों को आकर्षित किया गया था।